[{"text_idx": "#000000", "text": "Enam kui saja-aastase ajalooga Silikaadil, mis on Eesti ainus silikaattoodete valmistaja, ideid jagub. Po\u0303hjalikult la\u0308bimo\u0303eldud tootearenduse va\u0308rskeimaks na\u0308iteks on helikindel sise- ja va\u0308lisseinaplokk. Kirjutab Gerli Ramler."}, {"text_idx": "#000001", "text": "Kivitootmine Silikaadis: arendus ja innovatsioon ka\u0308sika\u0308es"}, {"text_idx": "#000002", "text": "Kuigi ajad on muutunud ning meie linnapildis na\u0308ib, et hoonete fassaadidel eelistatakse materjalidena klaasi ja betooni, on Silikaadi areng endiselt hoogne ning turule tuuakse pidevalt uusi innovatiivseid tooteid. Po\u0303hjus on selles, et hoonete siseseinte ja kuni kahekorruseliste majade ehitamisel kasutatakse endiselt ehitusplokki ja no\u0303udmised selle kvaliteedile kasvavad iga aastaga."}, {"text_idx": "#000003", "text": "\u201cEttevo\u0303tte areng so\u0303ltub mitmest aspektist: u\u0308hest ku\u0308ljest peab olema ettevo\u0303ttel endal ideid ja soovi klientidele vastu tulla ning teisalt on oluline omanikeringi visioon. Kuigi vo\u0303ib tunduda, et ehitusmaastik on traditsiooniline ja paigas, see ta\u0308hendab, et liiv ja kivi oma struktuuri ei muuda, on meie klientide soovid ja vajadused siiski muutuvad. See, mis sobis eile, ei pruugi enam ta\u0308na sobida. Meie toodete puhul vo\u0303ib na\u0308iteks tuua terastikulise koostise,\u201d ra\u0308a\u0308gib AS Silikaat tegevjuht Aare Koll."}, {"text_idx": "#000004", "text": "\u201cKvaliteedino\u0303uded kuivliivadele ja liivasegudele on ta\u0308na u\u0308limalt ko\u0303rged ja see on hea, sest pidev va\u0308ljakutse on arengu alus.\u201d"}, {"text_idx": "#000005", "text": "Silikaadis pu\u0308u\u0308takse prognoosida ehitusturu trendide vo\u0303imalikke liikumissuundi. Ettevo\u0303tte po\u0303hiomaniku Vello Kunmani na\u0308ol on tegu visiona\u0308a\u0308ri ja no\u0303udliku inimesega, kellele ei sobi ka\u0308ed ru\u0308pes istumine. Kaevanduses on tegevuste plaan olemas ja\u0308rgmiseks 15 aastaks, investeeringud on teada viis aastat ette. \u201cKuna igas meie osakonnas to\u0308o\u0308tavad erialase hariduse ja kogemustega insenerid, on neile ja nende otsustele kindel toetuda,\u201d nendib tegevjuht."}, {"text_idx": "#000006", "text": "Looduslike liivade hu\u0308drokaevandamine Ma\u0308nniku karja\u0308a\u0308ris"}, {"text_idx": "#000007", "text": "\u201cTootearendus peab olema vaistu-, tunnetus- ja kogemuspo\u0303hine, millele ja\u0308rgneb kaalutletud otsus. Meie valdkond ei ole kiire arenguga, siin on palju piiranguid. Iga samm tuleb korralikult la\u0308bi mo\u0303elda, sest pole mo\u0303tet toota traditsiooniliste valgete kivide asemel roosasid, sest olgem ausad \u2013 keegi ei vaja neid!\u201d ro\u0303hutab Koll."}, {"text_idx": "#000008", "text": "AS Silikaat ja Silikaat Grupi strateegiajuhi Anne-Mari Lehtla kinnitusel ka\u0308ib arendamine meeskonnato\u0308o\u0308na. \u201cKeegi tuleb ideega va\u0308lja, aga kaasa lo\u0308o\u0308vad ko\u0303ik. Mu\u0308u\u0308giosakond testib, kas ideel vo\u0303iks olla turgu, insenerid veenduvad toote teostatavuses ja kvaliteedis ning raamatupidamine arvutab, kas tegu oleks mo\u0303istlike arenduskuludega. Ko\u0303ik toimub suures su\u0308nergias. La\u0308bimo\u0303eldus ja kalkuleeritus tagab selle, et tootearendus saaks mo\u0303istlike hindadega tehtud ning majanduslikult mo\u0303istlikud otsused langetatud.\u201d"}, {"text_idx": "#000009", "text": "La\u0308hematest investeeringutest ra\u0308a\u0308kides on Silikaadil plaanis uuendada ma\u0308eto\u0308o\u0308de tehnikat, soetades la\u0308hiaastatel uue liivapumba ning liivaso\u0303ela. Samuti ka\u0308ib uue kuivliivatsehhi projekteerimine. Soovides teha to\u0303eliselt kvaliteetset Eesti asja, kasutab Silikaat traditsiooniliste liiva- ja kivitootjamaade Venemaa, Poola, Saksamaa ning Ukraina inseneride ja teadlaste parimaid praktikaid. \u201cU\u0308ks asi on teadmised, teine asi on julgus mo\u0303eldu praktiliselt ellu viia,\u201d ro\u0303hutavad Koll ja Lehtla."}, {"text_idx": "#000010", "text": "Silikaat to\u0303i uue tootena turule innovaatilise silikaatploki 120 Slim (mo\u0303o\u0303tudega 300x120x192), mis on mo\u0303eldud eelko\u0303ige tugevate ja helipidavate vaheseinte ehituseks. Ko\u0303nealuse silikaatploki eelis peitub o\u0308konoomsuses, mis va\u0308ljendub ko\u0303rges helipidavuses kompaktsete mo\u0303o\u0303tude kohta. See aitab arendajal vo\u0303ita elupindade pindalalt tagades seejuures kvaliteetse tulemuse elanikule, sest ligila\u0308hedase tugevuse ja helipidavusega kergplokid on mo\u0303o\u0303tudelt tunduvalt suuremad, va\u0308hendades sellega va\u0308hendab eluruumide pinda. Lisaks ei vaja silikaatplokk ta\u0308isvalamist ega vertikaalvuukide ta\u0308itmist, mis aitab ja\u0308llegi kokku hoida to\u0308o\u0308tundide ja materjali kuludelt."}, {"text_idx": "#000011", "text": "\u201cPeame pu\u0308sima konkurentsis ning oma tootevalikut sarnaselt teiste tootjatega pidevalt uuendama. Silikaatploki puhul on tegemist parimate helipidavusna\u0308itajatega o\u0303o\u0303nesplokiga, millest on va\u0308ga mugav kaableid la\u0308bi vedada. Ta\u0308nu materjali tihedusele on silikaatplokist ehitatud seina ku\u0308lge turvaline kinnitada raskeid esemeid, nagu veeboiler ja televiisor. Silikaatsein kannatab ko\u0303ike ja seda juba 109 aastat! Silikaadi plokk vajab ehitamisel minimaalselt armeerimist (vaid esimene plokirida ja sillused), mis on teadlikule tarbijale suureks eeliseks nii aja- kui ka rahalises kokkuhoius. Materjaliks on lubi, liiv ja vesi ehk tegemist on keskkonnaso\u0303braliku tootega,\u201d tutvustab Aare Koll."}, {"text_idx": "#000012", "text": "Autoklaavides valmivad ko\u0303rge temperatuuri ja ro\u0303hu all lubja, liiva ja vee segust tugevad silikaattooted."}, {"text_idx": "#000013", "text": "Kus silikaatkive ta\u0308napa\u0308eval u\u0308ldse kasutatakse? \u201cMitmeku\u0308lgset silikaatkivi kasutatakse aktiivselt nii u\u0308ldehituses kui ka hoonete sise- ja va\u0308liskujunduses, na\u0308iteks korstnapitsi, aiapostide, lillekastide ja grillahjude ladumisel. Meil on tihe koosto\u0308o\u0308 Eesti Korstnapu\u0308hkijate Kojaga,\u201d loetleb tegevjuht. Silikaadi vastupidavuse na\u0308iteks on Rahvusooperi Estonia hoone (1910) ja Baltimaade ko\u0303rgeima ma\u0308e tippu rajatud Suure Munama\u0308e vaatetorn (1939)."}, {"text_idx": "#000014", "text": "Vo\u0303ib tunduda, et areng nii suures ettevo\u0303ttes ja traditsioonidega valdkonnas vo\u0303tab palju aega \u2013 on ju mahukad projektid, nagu liivapumpade ja kuivliivatsehhi planeerimine kestnud aastaid \u2013 aga alati see ei ole nii. \u201cVahel peab uue toote turuletoomine meie konkurentsitingimustes olema eriti kiire,\u201d nendib Koll, tuues na\u0308iteks kliendi, kellele ei sobinud ehitusliiv betooni tootmiseks, sest selles puudusid peenliivaosad. \u201cMis meil u\u0308le ja\u0308i? Va\u0308hem kui na\u0308dalaga saime valmis uue segu, segades ja\u0308medale liivale peent juurde. Proportsioonid olid paigas, ko\u0303ik vastas parameetritele, klient oli rahul ning tema turuosa kasvas ta\u0308nu meile.\u201d"}, {"text_idx": "#000015", "text": "Nagu teistegi valdkondade ettevo\u0303tted, pole ka Silikaat ja\u0308a\u0308nud puutumata infotehnoloogia arengust. Ettevo\u0303te kaevandustes on kasutusel huvitav tarkvaraprogramm SeeMe, mis teostab masinapargi ta\u0308ielikku analu\u0308u\u0308si. Strateegiajuhi so\u0303nul aitab SeeMe pidevalt analu\u0308u\u0308sida masinate asukohta, to\u0308o\u0308ru\u0308hmi, to\u0308o\u0308intensiivsust ning ku\u0308tusekulu, vo\u0303imaldades operatiivselt sekkuda pa\u0308evato\u0308o\u0308desse, neid distantsilt planeerida ning selle abil saavutada suuremat efektiivsust. SeeMe on oluline ka kaevandusto\u0308o\u0308de ohutuse seisukohast."}, {"text_idx": "#000018", "text": "AS Silikaat lo\u0303petab telliste tootmise ning keskendub liiva kaevandamisele ja to\u0308o\u0308tlemisele"}, {"text_idx": "#000021", "text": "Silikaattellisest korstnapits on Eestile ainuomane traditsioon"}, {"text_idx": "#000022", "text": "Silikaat AS sai EAS-ilt to\u0308o\u0308stuse digitaliseerimise projekti raames toetust digidiagnostika la\u0308biviimiseks."}, {"text_idx": "#000023", "text": "Digidiagnostika eesma\u0308rgiks on ettevo\u0303tte digitaliseerituse ja automatiseerituse tasemele hinnangu andmine, sellega seotud arengukohtade kaardistamine ning konkreetsete lahenduste va\u0308lja pakkumine, mille tulemusena to\u0303useb ettevo\u0303tjate teadlikkus digitaliseerimise ja automatiseerimise mo\u0303judest ettevo\u0303tja majandusna\u0308itajatele. Silikaat AS projekti la\u0308biviimise aeg oli 2020 a. I kvartal."}, {"text_idx": "#000024", "text": "Meie missioon on maksimaalselt maavara va\u0308a\u0308rindada, tagades ko\u0303rget kvaliteeti, pidevalt areneda ja tegutseda ja\u0308tkusuutlikult."}, {"text_idx": "#000025", "text": "Meie visioon on olla koduturul eelistatuim liiva kaevandaja, kes pakub kvaliteetset looduslikku materjali ja va\u0308a\u0308rtustab kindlat ja pikaajalist koosto\u0308o\u0308d."}]